הווארד זין

הווארד זִין (באנגלית: Howard Zinn‏; 24 באוגוסט 1922, ברוקלין, ניו יורק – 27 בינואר 2010, סנטה מוניקה, קליפורניה) היה היסטוריון יהודי-אמריקאי, פרופסור להיסטוריה ולמדע המדינה, אקטיביסט ומחזאי. הוא ידוע בעיקר כמחבר של רב המכר "היסטוריה עממית של ארצות הברית" (1980). זין היה פעיל בתנועה לזכויות האזרח של ארצות הברית ובתנועה האנטי-מלחמתית בארצות הברית. זין כתב עשרים ספרים, וכיהן כפרופסור מן המניין ופרופסור אמריטוס בפקולטה למדע המדינה באוניברסיטת בוסטון. הוא התגורר במסצ'וסטס עם אשתו, האמנית רוזלין זין. לזוג שני ילדים. אשתו שימשה כעורכת של ספרים ומאמרים רבים של זין. בשנת 1956, זין מונה ליושב ראש המחלקה להיסטוריה ומדעי החברה במכללת ספלמן, שם לקח חלק בתנועה לזכויות האזרח. אחד ממאבקיו היה נגד המנהג של ארגוני היסטוריה מדרום ארצות הברית לערוך מפגשים בבתי מלון בהם מתקיימת הפרדה גזעית. הוא שימש גם כיועץ לארגון "הועדה הסטודנטיאלית המתאמת הלא-אלימה", ולאחר מכן כתב ספר על הארגון. אף על פי שלזין הייתה קביעות במכללה, הוא פוטר ביוני, 1963, לאחר שעמד לצד סטודנטים שנאבקו בגזענות. זין תיאר את שנותיו במכללת ספלמן כמשמעותיות ביותר עבורו. בעת שהותו בספלמן צפה זין – וכתב על – כ-30 הפרות של התיקון הראשון והתיקון ה-14 של חוקת ארצות הברית בעיר אולבני שבמדינת ג'ורג'יה. מבין ההפרות אפשר למנות את הפרת הזכות לחופש הביטוי, חופש ההתארגנות והגנה שווה על ידי החוקים. במאמר שכתב על התנועה לזכויות האזרח באולבני, זין מתאר את האנשים שהשתתפו בנסיעות לחירות למען ביטול ההפרדה הגזעית, ועל ההימנעות של הנשיא, ג'ון פיצג'רלד קנדי מאכיפת החוק. זין ציין גם שמשרד המשפטים בראשות רוברט קנדי, וה-FBI בראשות ג'יי אדגר הובר לא מנעו מתומכי ההפרדה הגזעית לנהוג באלימות כלפי המתנגדים אליה. בשנת 1979 ביחד עם פרנסס פוקס פיבן הוא תמך בשביתת עובדי אוניברסיטת בוסטון בה עבד. זין כתב לעיתים קרובות על המאבק למען זכויות האזרח, הן כמשתתף, והן כהיסטוריון, ובתחילת שנות ה-60 של המאה ה-20 הוא לקח חופש מהוראה וכתב שני ספרים בנושא. בספריו, זין מתאר כיצד ההתבצרויות כנגד ההפרדה הגזעית היו ביוזמת הסטודנטים, ובמובן זה היו עצמאיות ונבדלות מההתארגנויות הוותיקות הממוסדות יותר למען זכויות האזרח. הוא חזר למכללת ספלמן בשנת 2005 על מנת לשאת את הנאום לסטודנטים שסיימו את לימודיהם. נאומו "נגד הרתעה" (Against Discouragement) זמין באינטרנט. בשנת 2008, הצטרף לקמפיין תמיכה בסרבני המצפון לשרות בצה"ל. במכתב התמיכה כתב: בעוד אני מוגן ומוזן בחג ההודיה בנוחיות של ביתי, במרחק של חצי עולם מפה קבוצת בני נוער יושבת בתא הכלא ומדגימה אומץ והקרבה. בימינו קראו להם 'סרובניקים', כאן בארה"ב קוראים להם 'סרבני מצפון', בישראל, הם עדיין בתיכון ונקראים שמיניסטים. [...] רז היא שמיניסטית (הכוונה לרז בר-דוד ורון, היושבת בפעם השניה על סרובה להתגייס). רז היא אומץ. ועם תמיכתנו בה היום, גם אני ואתם 'שמיניסטים'. היסטוריה עממית של ארצות הברית: מ-1492 ועד ימינו (תרגם מאנגלית: מתן קמינר; ערכו: ורד בן-ימי ואייל דותן), תל אביב: בבל, 2007. הפצצה, (תרגם מאנגלית: ארן ליביו), ספרית פועלים/ הקיבוץ המאוחד, 2012. ההיסטוריון האמריקאי טוען נגד ההצדקה המוסרית של הפצצות מן האוויר, תוך ניתוח שני מקרים: הטלת פצצות האטום על הירושימה ונגסקי והפצצת העיר רויאן (אנ') בסוף מלחמת העולם השנייה, שבה השתתף הוא עצמו כאיש חיל האוויר. בספרו "היסטוריה עממית של ארצות הברית" ההיסטוריון מבקר את השתתפותה של ארצות הברית במלחמת העולם הראשונה, וטוען כי ההשתתפות במלחמה נעשתה בשל צורך של ארצות הברית למצוא שווקים לתוצרת העודפת שלה, כמו כן ההיסטוריון מטיל ספק במניעים של ארצות הברית בהשתתפות במלחמת העולם השנייה ורומז לכך שהשיקולים היו מסחריים וכלכליים. מדיה וקבצים בנושא הווארד זין בוויקישיתוף אתר האינטרנט הרשמי של הווארד זין (באנגלית) הווארד זין, באתר "Find a Grave" (באנגלית) הווארד זין, ברשת החברתית Goodreads אריאנה מלמד, לאמן את השריר המוסרי, באתר ynet, 17 בדצמבר 2007 הווארד זין באתר "מכונת קריאה" ריאיון עם הווארד זין, באתר "מכונת קריאה" מאמרים מאת הווארד זין - באתר AnarchismToday.org ריאיון עם הווארד זין ראיון נוסף עם הווארד זין אילנה הרסטון-לוטן, לזכרו של הווארד זין, באתר הגדה השמאלית, 29 בינואר 2010 הוורד זין (1922-2010), דף שער בספרייה הלאומית עדי ערמון, כיצד תזכור ההיסטוריה את הווארד זין, האיש שהיה בין מנסחיה הבולטים?, באתר הארץ, 25 במרץ 2010 נטשה מוזגוביה, יהודי התפוצות מתגייסים לטובת סרבני המצפון לצה"ל, באתר הארץ, 18 בדצמבר 2008 SUPPORT ISRAELI CONSCIENTIOUS OBJECTORS -- FREE THE SHMINISTIM באתר Sojourners ערן שלו, המתקפה על אמריקה, באתר הארץ, 2 בדצמבר 2007 מאמר על "ההיסטוריה העממית של ארצות הברית" הכינו את הסימניות ספרי עיון, באתר הארץ, 4 בספטמבר 2012